						Tarptautinio pirkimo atviro
						konkurso būdu sąlygų 
						8 priedas

	TVIRTINU:
__________________________
Statytojas (Užsakovas)
_________________________
A.V.




	1. UŽSAKOVAS (STATYTOJAS):
	Rokiškio rajono savivaldybė
Adresas – Sąjūdžio a. 1, Rokiškis
savivaldybe@rokiskis.lt 

	2. STATINYS: 
	Pastato Juodupės g. 1D, Rokiškio m., rekonstravimo ir paskirties keitimo įrengiant socialines dirbtuves projektas. (Projektas „Asmenų su intelekto ir /ar psichine negalia institucinės globos pertvarkai reikiamos infrastruktūros bei paslaugų plėtra Rokiškio rajone“)

	3. PROJEKTO STADIJA:
	Techninis darbo projektas

	4. STATYBOS RŪŠIS:
	Rekonstravimo

	5. STATINIO KATEGORIJA
	Neypatingas statinys 

	6. STATINIO PAGRINDINĖ NAUDOJIMO PASKIRTIS
	Sandėliavimo  

	7. PASTATO IR SKLYPO DUOMENYS
	Pastatas-sandėlis (unikalus Nr. 4400-1815-8737):
Statybos  metai - 1988;
Aukštų skaičius - 1;
Bendras plotas - 815,78 kv. m;
Pagrindinis plotas - 287,89 kv. m;
Tūris - 3307 kub. m.;
Užstatymo plotas - 529,00 kv. m.
Kiti inžineriniai statiniai -kiemo aptvėrimas (unikalus Nr. 4400-15-8848) :
Statybos metai - 1988
Aukštis - 2,1 m;
Ilgis - 9,4m.
Žemės sklypas (unikalus Nr. 4400-6164-7316):
Kadastro vietovės pavadinimas - 7375/0009:29 Rokiškio m. k .v.
Žemės sklypo naudojimo būdas – pramonės ir sandėliavimo objektų teritorija;
Žemės sklypo plotas – 0,1790 ha;
Užstatyta teritorija – 0,1411 ha;
Kitos žemės plotas -  0,0379 ha.


	8. PROJEKTUOJAMO PASTATO PLOTAS
	Bendras plotas ~ 389,17  kv. m.
 I dalis (etapas): Socialinėms dirbtuvėms  ~ 250 kv. m.  
 II dalis (etapas): Socialinės paramos veiklai ~ 139,17 kv. m.  
  

	9. PROJEKTUOJAMO NAMO VIETA
	[image: ]

	10. AIŠKINAMASIS RAŠTAS
	Pastatas šiuo metu negyvenamas, apleistas, išorės sienos aptrupėję, stogo danga pažeista, durys, langai, grindys nusidėvėję, šildymo sistema atjungta, vandentiekis, nuotekos ir elektra atjungta nuo esamų tinklų. Esamo pastato vidaus išplanavimas bei įrengimas nėra tinkamas planuojamai paskirčiai vykdyti, neatitinka funkcinių poreikių, netenkina  higieninių, žmonių su negalia poreikių bei gaisrinės saugos reikalavimų.
Projektavimo metu keičiama statinio paskirtis iš sandėliavimo paskirties į kitos paskirties( socialinių paslaugų tiekimo). Vadovaujantis  STR 1.01.03:2017 „Statinių klasifikavimas“ projektuojamų patalpų paskirtis gali būti tikslinama projektavimo metu.
Planuojama išardyti statinio laikančias ir kitas konstrukcijas, išsaugant, pritaikant esamus statinio pamatus. Pamatų būklė vertinama išardžius laikančiąsias ir kitas konstrukcijas, vertinamas jų pritaikymas naujai statomoms statinio laikančioms ir kitoms konstrukcijoms. 
Planuojama naujai projektuojamo pastato patalpas padalinti į dvi dalis, atskirtas  atitvaromis su atskirais įėjimais ir atskirtomis (atjungimo ventiliais, apskaitos prietaisais, sklendėmis ir pan.) inžinerinėmis sistemomis : 
I dalis (etapas): socialinių dirbtuvių patalpos;
II dalis (etapas): savivaldybės patalpos socialinėms reikmėms. 
Socialinių dirbtuvių patalpose planuojama, kad bus iki 15 asmenų , o savivaldybės patalpose socialinės reikmėms  iki 3 asmenų.     
Projektas rengiamas pilna apimtimi, kurio sprendiniai aptariami su užsakovu projektavimo stadijoje, pateikiamos vizualizacijos. 




	11. PASLAUGŲ APIMTYS
	Vadovaujantis galiojančiais statybos techniniais reglamentais ir kitais galiojančiais teisės aktais, specialiaisiais architektūros reikalavimais, kitų institucijų specialiosiomis ir techninėmis sąlygomis bei projektavimo užduotimi parengti pastato rekonstrukcijos projektą (I ir II daliai)  pilna apimtimi su visomis reikalingomis projekto dalimis: 
· bendroji;
· architektūros; 
· konstrukcijų; 
· vandentiekio ir nuotekų šalinimo; 
· šildymo, vėdinimo ir oro kondicionavimo; 
· elektrotechnikos; 
· apsauginės signalizacijos; 
· gaisrinės signalizacijos; 
· pasirengimo statybai ir statybos darbų organizavimo;
· sklypo sutvarkymo (sklypo plano); 
· statybos skaičiuojamosios kainos nustatymo (I ir II daliai atskirai);
· ESO ; 
· kitos projekto dalys, suderintos su Užsakovu, būtinos pastato statybos leidimo gavimui nurodytiems darbams; 
· užsakovo vardu gauti projektavimo ir prisijungimo sąlygas bei leidimą rekonstravimui. 

BENDRA INFORMACIJA
I. Bendrąsias paslaugas, kurias projektuotojas privalo atlikti pagal Lietuvos Respublikos statybos įstatymą, STR 1.04.04:2017 „Statinio projektavimas, projekto ekspertizė“, STR 1.06.01:2016 „Statybos darbai. Statinio statybos priežiūra“, STR 1.03.01:2016 „Statybiniai tyrimai. Statinio avarija“, kitus teisės aktus. 
II. Privalomas paslaugas:
1.	geologijos tyrimai (jei tai reikalinga) ir jų registravimas geologijos tarnyboje;
2.	pastato būklės, konstrukciniai tyrimai ir ekspertizė, inžinerinių sistemų įvertinimas;
3.	sklypo topografinio plano parengimas;
4.	pastato išmatavimų pasitikslinimas (persimatavimas) pagal faktą;
5.	projektinių pasiūlymų parengimas:
5.1.	parengti projektinius pasiūlymus, suderinti su Užsakovu.
5.2.	parengti projektinius pasiūlymus, kurių pagrindu Užsakovas galėtų pasirinkti techniniame darbo projekte detalizuojamą projektinių siūlymų variantą; pateikti principinį pastato efektyvaus ploto naudojimo variantą;
5.3.	atlikti projekto, projektinių pasiūlymų viešą pristatymą ir kitas viešinimo veiklas; 
5.4.	išimti visas kitas reikalingas inžinerinių tinklų savininkų ir derinančiųjų institucijų prisijungimo sąlygas ir/ar reikalavimus;
5.5.	gauti visus reikalingus derinančiųjų institucijų ir trečiųjų šalių suderinimus ir sutikimus, taip pat kitokius raštus ir pan.;
6.	techninio darbo projekto parengimas;
7.	statinio projekto pateikimas Užsakovo nurodytai projekto ekspertizės įmonei ir jo pataisymas pagal ekspertizės ir užsakovo pastabas (kai privaloma)
8.	rekonstrukcijos darbų vykdymą leidžiančių dokumentų sutvarkymas;
9.	statybos leidimo gavimas ;
10.	statinio projekto vykdymo priežiūra;
11.	techninio darbo projekto naujos laidos išleidimas, jei tai reikalinga dėl techniniame darbo projekte, projekto įgyvendinimo laikotarpiu išryškėjusių techninio darbo projekto netikslumų.
III. Kitas paslaugas, galimai atsirandančias projektavimo metu atskirose srityse, reikalingas statybos leidimo dokumentams gauti (užsakymas ir gavimas topografinių, geologinių tyrinėjimų dokumentų, esamo statinio statybinis tyrinėjimas, projektavimo valdymas, kt.).
· [bookmark: _Hlk155876727]Statinio techninės būklės tyrimas;
· Ne vėliau kaip per 2 mėn. nuo sutarties įsigaliojimo dienos parengiama negyvenamo pastato vizija, kuri pristatoma atvykus į perkančiąją organizaciją (vizijose turėtų būti pateiktas išorės vaizdas, bei principinis patalpų išplanavimas);
· Projekto sprendiniai turės būti tikslinami, kol užsakovas pritars principiniams negyvenamo pastato išplanavimo sprendiniams.
· Pritarus principiniams pastato rekonstravimo ir  išplanavimo sprendiniams, parengti pilnos apimties techninį darbo projektą.
· Projekto ekspertizės trukmė skaičiuojama nuo dienos, kai tiekėjas perdavė parengtą supaprastintą statybos projektą, kurio sprendiniams perkančioji organizacija pritarė, perkančiajai organizacijai ekspertizei atlikti iki ekspertizės išvados, kad atitinkamą projektą rekomenduojama tvirtinti ar jam pritarti, gavimo dienos. 
· Projekto pataisymas pagal ekspertizės privalomąsias pastabas turi būti atliktas per protingą terminą, bet ne ilgiau, kaip per 14 kalendorinių dienų.

· Statinio projekto vykdymo priežiūra – reguliariai per visą pastato statybos laikotarpį, dalyvavimas gamybiniuose pasitarimuose.
· Užsakovui paskelbus statybos rangos viešąjį pirkimą, Projektuotojas, gavęs paklausimą, turi pateikti raštiškus paaiškinimus per Užsakovo nustatytą protingą terminą (vadovaujantis Viešųjų pirkimų įstatymo nuostatomis) ir, prireikus, atitinkamai pataisyti Projektą per 5 (penkias) darbo dienas nuo pastabų gavimo dienos

· Dalyvauti statybos užbaigimo (objekto pridavimo) komisijos darbe.

NUMATOMOS PATALPOS SOCIALINĖMS DIRBTUVĖMS (viso apie 250 m2): 
· sanitarinius mazgus;
· tambūrą;
· virtuvę - valgomąjį;
· poilsio erdvę;
· patalpą – socialinėms veikloms (siuvimas);
· patalpą – socialinėms veikloms (įv. rankdarbių kūrimas);
· patalpą – socialinėms veikloms (lazerinės graviravimo pjovimo staklės, molio degimo krosnis);
· salė veiklų ekspozicijoms;
· valymo inventoriaus patalpa;
· techninė patalpa;
· priemonių laikymo patalpą;
· soc. darbuotojo ir kitų specialistų patalpa;
· reikalingas kitas patalpas;
· terasa.
NUMATOMOS PATALPOS SAVIVALDYBĖS SOCIALINĖMS REIKMĖMS  (viso apie  139 m2):
· sanitarinis mazgas;
· tambūrą;
· kabinetas;
· patalpa -sandėlis;

Suprojektuoti visus reikiamus inžinerinių tinklų įvadus, pritaikyti žmonėms su negalia .
Pastato konstrukcijos turi būti parinktos, kad leistų kuo greičiau atlikti statybos darbus.

ŠILDYMAS
1. Gyvenamojo namo šildymą suprojektuoti nuo centralizuotų Rokiškio miesto šilumos tinklų. 

VĖDINIMAS, KONDICIONAVIMAS
2. Suprojektuoti vėdinimo, kondicionavimo sistemą, kuri leistų kuo paprasčiau valdyti ir prižiūrėti įrenginius.

VANDENTIEKIS, NUOTEKOS
3. Pasijungimas į miesto centralizuotus tinklus.

ELEKTROTECHNIKA
4. Suprojektuoti šiuolaikiškus ir ekonomiškus vidaus patalpų šviestuvus.

TERITORIJA
5. Numatyti esamos aikštelės, takų remontą ir prieigas ŽN laisvam privažiavimui į patalpas, kitus mažosios architektūros sprendinius (projektavimo eigoje aptariama su užsakovu). 

Esant poreikiui, projektavimo metu projekto dalių apimtį patikslina projekto vadovas. 
Projekto koregavimas pagal bendrosios statinio projekto ekspertizės pastabas; 
Pastaba. Paslaugų teikimo metu privaloma derinti atitinkamų projekto dalių sprendinius su perkančiąja organizacija ir gauti raštišką suderinimą. Projekto sprendimai turi būti ekonomiškai pagrįsti ir racionalūs. Parengtas projektas turi būti tokios sudėties bei apimties, kad pagal jį būtų galima teisėtai atlikti statybos darbus ir tinkamai (pagal jo funkcinę paskirtį) naudoti objektą.
Projekte turi būti numatyta, kad statyboje naudojamos statybinės medžiagos atitiktų minimalius aplinkos apsaugos kriterijus, nurodytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 2 priedo „Minimalūs aplinkos apsaugos kriterijai“ 15.1 papunktyje: (XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“). Projekto sprendiniai turi būti ekonomiškai pagrįsti ir racionalūs.
 Projekto rengėjas įsipareigoja įkelti pilnai parengtą ir galiojančių teisės aktų reikalavimus atitinkantį projektą į Lietuvos Respublikos statybos leidimų ir statybos valstybinės priežiūros informacinę sistemą (IS) „Infostatyba“ statybą leidžiančiam dokumentui gauti. 
Ši techninė užduotis projektavimo eigoje gali būti koreguojama. 
Numatomas statybos darbų biudžetas – 520 000,00 Eur.


	12.  12. PROJEKTUOTOJAS PRIVALĖS PATEIKTI UŽSAKOVUI
	Pateikti 3 (tris) popierinius projekto (pilnos apimties – visų projekto dalių) egzempliorius ir 1 (vieną) kopiją skaitmenine forma (kompaktiniame diske ar kitoje laikmenoje) (tekstinės dalys - pdf* formate, grafinės dalys -  dwg*, jpg*, pdf* formatuose). 
Kiekvienas atskiras dokumentas, pateikiamas skaitmenine forma, turi turėti konkretų, dokumento paskirtį ir esmę atitinkantį, pavadinimą.



___________________________
image1.png




